Квалификация

м.11.2021г.

***Семинар "Образование за всички”***

**Взаимодействие със семейства от рисковите групи**

Във времето на динамично информационно развитие днешното общество е изправено пред промени, които оказват влияние и имат специфични изисквания към начина на живот на всяко семейство, и на всяка институция, в която се отглеждат деца. Затова е необходимо насърчаване и развиване на личностния потенциал на децата и хората, които се грижат за тях, по начин който е адекватен на бързо променящата се действителност и на неотложните изисквания в развитието на подрастващите.

Деца в риск са тази, които са изправени пред промени, които им оказват влияние към начина на живот. Тази промяна може да бъде изразена в социални, материални или здравословни причини...

Една от основните функции на работа с дете в риск е да се гарантират и защитят неговите права, които са регламентирани в Конвенцията на ООН за правата на детето, ратифицирана от България през 1991 г. Законът за закрила на детето също задава правото на всяко дете на закрила за нормалното му физическо, умствено, нравствено и социално развитие и на защита на неговите права и интереси.

Всички сме дълбоко убедени в правото и нуждата на всяко дете да расте в семейна среда, защитено от насилие и занемаряване.

Превенцията включва:

• Да се намалят случаите на недостатъчна грижа, насилие и изоставяне на деца;

• Да се предотврати настаняването на деца в институции;

• Да стимулираме адаптирането и въвеждането на разнообразни съвременни модели и практики за подкрепа за деца и семейства, основани на силните страни на децата, семействата и общността;

• Да подкрепим избрани организации да демонстрират модели и подходи на работа с деца и семейства в риск в общността, които са приложими и в други населени места в България;

• Да се стимулира ранното идентифициране и интервенция в случаите на риск от настаняване на деца в институции;

• Да се насърчи участието на местната общност в инициативи и дейности, свързани с добруването на децата и отглеждането им в семейна среда.

Родителите и местната общност са участници в процеса на образование. Те са основен фактор за подпомагане на децата в риск и трябва да бъдат насърчавани чрез:

**Прилагане на подходи в работата с родителите при деца в риск** – алтернативни родителски срещи, активно включване в общи дейности, родителите- партньори на детската група;

1. Повишаване отговорността на родителите и тяхната активност за сътрудничество с учителите и ръководството на детската градина с цел развитието на децата им с фокус върху родители от уязвими групи(при наличие на такива) за насърчаване на редовното посещаване на детската градина;

2. Провеждане на Училище за родители;

3. Провеждане на открити практики с участието на родители;

4. Работа на външни специалисти с родителите на застрашени от отпадане деца- включване в проектни дейности на ниво детска градина и/ или Община

5. Въвеждане на съвременни подходи за управление на дисциплината за преодоляване на фрагментарността в това отношение и постигане на последователна политика в областта на възпитанието;

6. Включване в извънучебни форми на деца в риск, застрашени от отпадане;

7. Включване в осъществяването на граждански контрол в управлението на ДГ. Подкрепа за развитието на децата чрез създаване на екипи, които да работят съвместно с родителите, органите за закрила правата на детето и органите за борба срещу противообществените прояви на малолетните и непълнолетните;

8. Популяризиране на добри практики и възможности за участие в мрежи за включване на родителите и местната общност в процеса на прилагане на мерките за предотвратяване на преждевременното напускане на детската градина;

9. Работа със семейството на детето - насочване към психолог, педагогически съветник;

10. При липсата на финансови средства на семейството за осигуряване на редовното присъствие и активното участие на децата в образователния процес може да се осъществи с целева финансова подкрепа, която включва частично или пълно заплащане на таксите от общината в детските градини за децата от семейства с ниски доходи.

За децата от уязвими групи известният писател Чарлз Дикенс споделя: “В своите малки светове, в които съществуват...няма нищо друго, което е възприемано така точно и усещано така точно, както несправедливостта”.